**Raport privind activitatea Întreprinderii Municipale „Centrul Stomatologic raional Ștefan Vodă” în anul 2018**

Întreprinderea Municipală „Centrul Stomatologic raional Ștefan Vodă” a fost fondată conform deciziei Consiliului Raional Ștefan Vodă nr.7/9 din 31.10.2013, în baza ordinului MS nr. 244 din 13.03.2013, în baza HG 672 din 21.07.1999 „Cu privire la trecerea instituțiilor stomatologice la autogestiune”. Activitatea se desfășoară conform prevederilor Statutului înregistrat la Camera Înregistrării de Stat a RM cu nr.9898 din 26.11.2013.

Centrul Stomatologic posedă calitatea de persoană juridică, cu cont propriu, ștampilă. Este o instituție, care își desfășoară activitatea pe principiul autogestiunii, acordând servicii medicale stomatologice atât contra plata, cât și în cadrul asigurărilor obligatorii de asistență medicală, în conformitate cu Programul Unic al asigurărilor obligatorii de asistență medicală.

Activitatea instituției corespunde standardelor de evaluare si acreditare din domeniu, ultimul Certificat de Acreditare eliberat de către CNEAS a MS RM a fost la data de 29 decembrie 2014, valabil până în 2019.

Centrul Stomatologic are următoarele organe de administrare si control: Fondator – Consiliul raional Ștefan Vodă; Ministerul Sănătății; directorul. Fondatorul este organul suprem de administrare al Întreprinderii Municipale. Directorul este persoana responsabilă și abilitată cu dreptul de gestionare și conducere a ÎM „Centrul Stomatologic raional Ștefan Vodă”. Finanțarea instituției se efectuează atât din contul serviciilor prestate contra plata, cât și din servicii acordate în cadrul CNAM.

Serviciul stomatologic are misiunea de a menține și ameliora în permanență starea sănătății orale a populației deservite în teritoriu.

*Obiectivele principale* sunt:

1. Asigurarea accesibilității și sporirea calității serviciilor stomatologice
2. Îmbunătățirea managementului financiar
3. Promovarea sănătății și educației sanitare
4. Supravegherea sanitaro-epidemiologică.

Centrul Stomatologic Raional Ștefan Vodă este format în baza fostei secții stomatologice a IMSP SR Ștefan Vodă și subdiviziunea (filiala) s. Olănești. Sediul principal al IM. CSR Ștefan Vodă în cadrul unui etaj al policlinicii transmise în baza de comodat cu suprafața de 425,10 m, unde sunt amplasate 5 cabinete de lucru,laboratorul tehnic, cabinetul de roentgen și alte birouri necesare.

Fiecare cabinet este dotat cu unit stomatologic, dulapuri pentru instrumentar steril, medicamente, lavoare dotate cu apă caldă/rece conform standardelor.

Asistența stomatologică în raionul Ștefan Vodă este acordată de 6 medici stomatologi, dintre care 2 în satele Olănești și Crocmaz (medicul prestează servicii doar în cadrul asigurărilor obligatorii de asistență medicală pe 0,25 salariu), 4 asistente medicale, 1 tehnician dentar.

Dețin categorii de calificare: 3 medici cu categoria superioară, 2 asistente medicale –categoria superioară, tehnicianul dentar-categoria superioară.

Serviciul stomatologic acordă următoarele servicii stomatologice: terapie, chirurgie, ortopedie, activând în 2 direcții: asigurări obligatorii de asistență medicală și prestarea serviciilor contra plata.

***Asistența curativ-profilactică***

De medicii stomatologi pe parcursul a. 2018 au fost efectuate 11765vizite sau cu 411 mai puține decât în a. 2017 (12176). Din numărul total de vizite ,copiii constituie- 9377 vizite (79,7%), a.2017(79,4% ).
Numărul de vizite primare a constitut - 96,5%, a.2017 -95,6%. Ponderea persoanelor asanate din numărul de adresări primare a fost de 1489 (13%), la același nivel cu a. 2017. În a. 2018 au fost tratați 2213 dinți, dintre care 828 cu carie complicată sau cu 152 mai puțini decât în a. 2017 ( 980).

Corelația cariei cu caria complicată este de 1,7:1, a.2017—1,4:1. Acest indice este puțin mai îmbucurător, datorită prestării serviciilor medicinii prin asigurare, plus la aceasta pacienții au tendința de a se adresa din timp la medic, cu toate ca mai persistă adresarea tardive, doar atunci când apar manifestări dureroase.

Numărul de dinți extrași în a. 2018 a fost de 1577, a. 2017-1469.

Raportul dintre dinții tratați și extrași a fost de 1,4:1, a.2017 1,6:1. La acest capitol mai sunt rezerve.

**Examinarea profilactică**

Numărul de vizite profilactice în a. 2018 a fost de 71,24% (8088), a. 2017 -72,93% (8496 ).

Controlul profilactic a fost realizat elevilor instituțiilor de învățământ la 80,35% (7374), a. 2017-81% (7617 ).

Ponderea persoanelor ce necesită asanarea cavității bucale în raport cu cei examinați fiind de 21,06%, practic la același nivel a. 2017-21,07%.

Copii constituie—21,35, a.2017—20,86%.

Ponderea persoanelor asanate din numărul celor ce necesita, fiind de 42,63%, a.2017-50,61%. Copiii constituie—43%, a.2017-57%.

După cum se vede, o parte din indicii de bază sunt într-o creștere moderată, alții în scădere puțin, dar tendința este spre ameliorare, cu tendința de dezvoltare a procesului de tratament.

În cadrul asigurărilor obligatorii de asistență medicală au beneficiat de asistență-10637 persoane asigurate, copii— 9314 sau cu 279 mai puțini decât în a. 2017 (9593).

Conform Programului Unic, Centrul stomatologic asigură examinarea profilactică a gravidelor. În anul 2018 au fost examinate-325 gravide, a.2017-373.

Contingentele care prevalează sunt copii de vârstă preșcolară, școlară, gravidele, angajați în câmpul muncii.

 **Asistența stomatologică de urgență**

Asistența stomatologică de urgent în a. 2018 a fost acordată la 712 pacienți sau cu 66 cazuri mai puține decît în a.2017-778, dintre care—277 copii.

**Structura cazurilor de urgență**

 *a.2018* *a.2017*

pulpite--126 186

periodontite--73 94

extracții--399 389

abcese----73 66

periostite--19 23

flegmoane--1 0

stomatite--20 20

În structura cazurilor de urgență prevalează:extracțiile, pulpitele, periodontitele, abcesele.

În a. 2018 sunt într-o descreștere ușoară: pulpitele ( de la 186---la 126), periodontitele ( de la 94—la 73cazuri ), periostitele ( de la 23- la 19 cazuri ). Însă avem o creștere la numărul de extracții la 399 cazuri de la 389( a. 2017), abcese de la 66—la 73 cazuri.

Stomatitele au rămas la nivelul a. 2017---la 20 de cazuri. La acest capitol sunt rezerve, pacienții adresându-se târziu, atunci când apar durerile.

**Activitatea protetică dentară**

Serviciul protetic este acordat de un medic ortoped si un tehnician dentar. Au primit proteze dentare în a. 2018 - 95 pacienți, dintre care: punți protetice - 85, corone unice-64, proteze mobile totale-27, parțiale-23.Numărul de persoane protezate la 10000 locuitori adulți constituie - 19,2.

 **Activitatea radiologică**

Numărul de investigații în a. 2018 a fost efectuat în număr de 612 persoane, total radiografii - 670, în a.2017 - 837 persoane, radiografii-945. Persoane asigurate-212, a.2017—205.

Procurarea radioviziografului a adus la confortul tuturor, în special a pacienților, care nu mai pleacă la distanță pentru a obține aceste investigații.

Pe parcursul a. 2018 IM Centrul Stomatologic Raional Ștefan Vodă a fost finanțat din fondurile asigurărilor obligatorii de medicină, conform contractului nr.05-08/-277 din 29.12.2017 cu suma—958234,40lei, modificată prin acordul adițional nr.1 din 19.01.2018-967003,60lei. Din serviciile contra plata în a.2018 s-au acumulat-674741lei.

De către Fondator în a.2018 n-au fost alocate surse bănești, sperând la sursele pentru izolarea pereților din spatele clădirii.

**Cheltuieli pentru anul 2018**

|  |  |  |
| --- | --- | --- |
|  | CNAM | Cont special |
|  | Efective Ponderea | Efective  |
| Total, lei | **835244** |  | **613640** |  |
| - medicamente | 40218 | 4.8% | 49576 | 8.1% |
| retribuirea muncii | 519005 | 62.1% | 354400 | 57.8% |
| -contrib. si primele | 128810 | 15.4% | 87529 | 14.3% |
| regie(gaz,ener.elect.apa si canalizare) | 39122 | 4.7% | 26310 | 4.3% |
| -reparații curente | 78494 | 9.4% | 56807 | 9.3% |
| -altele (inclusiv perfecționarea) | 29595(2938) | 3.5% | 39018(5893) | 6.4% |

 **S-au efectuat lucrări pentru consolidarea BTM**

|  |  |  |
| --- | --- | --- |
| Volum de lucru |  Costul lucrărilor | Sursa de finanțare |
| Procurarea sterilizator GP80 | 16410.00 | CNAM – 10000Cont special – 6410 |
| Dulap, masa tumba cu chiuveta | 9200.00 | Cont special-9200.00 |
| - reparația curenta : (coridorul si laboratorului) | 135301.00 | CNAM – 78494Cont special – 56807 |

Datoriile instituțiile la 31 decembrie 2018 : energia electrica si gaze pe luna decembrie ,care au fost achitate in luna ianuarie 2019.

În Centrul Stomatologic se îndeplinește documentația medicală aprobată de MS. La sfârșitul lunii este transmisă în statistică, trimestrial- conform regulamentului,organelor organizatei ierarhic superior (CNS, CNAM, MS).

Instituția este dotată cu soluții dezinfectate și sterilizatoare, asigurând implementarea Ghidului practic de supraveghere și control în infecțiile nozocomiale. Deșeurile menajere, cât și cele biologic periculoase sunt colectate și nimicite conform regulamentului.

Obiectivele trasate pentru anul 2018 au fost practic realizate, așteptăm autoclavul și sigilatorul de instrumentar, care până la 31 martie v-a fi procurat, reținerea fiind din partea Centrului de Achiziții publice.

În scopul îmbunătățirii continuă a calității asistenței stomatologice populației, IM își trasează niște obiective pentru a. 2019:

1.Ameliorarea continuă a nivelului asistenței medicale stomatologice, conform documentelor directive ale MS RM, standardele aprobate în specialitate.

2.Sporirea responsabilității colaboratorilor IMCSR Ștefan Vodă, privind asigurarea calității și volumul asistenței medicale stomatologice, acordate populației cu perfecționare a mecanismelor existente prin prisma respectării drepturilor lucrătorilor medicali în conformitate cu actele legislative în vigoare.

3.Perfecționarea continuă a calității acordării asistenței medicale stomatologice, prin modernizarea bazei tehnico—materială a instituției, elaborarea și implementarea măsurilor de sporire a nivelului de calificare profesională.

4. Aplicarea în practică a metodelor contemporane de diagnostic, tratament, profilaxie și protetica dentară.

5. Perfectarea continua a bazei tehnico-materială, dotarea cu echipament de performanță spre asigurarea calității acordării asistenței stomatologice.

În acest context, pentru anul 2019 preconizăm reparația (camerei de odihnă, biroului de păstrare a medicamentelor, bir. directorului), izolarea pereților din spate a instituției, mizând pe susținerea din partea Consiliului Raional, procurarea a 4 conditionere și a unui televizor.

6.Consolidarea directivelor moderne de management a asistenței medicale stomatologice.

7.Executarea prevederilor actelor legislative și normative în domeniul protecției muncii în sănătate. Promovarea sănătății orale prin efortul acțiunilor educaționale orientate la respectarea modului sănătos de viață.

Rezerve sunt la toate compartimentele, însă toate acțiunile sunt îndreptate pentru satisfacția pacienților.

**Irina CARAMAN, director ÎM CSR Stefan Voda**